ମଲାଇକା ଅରୋରା

**ମଲାଇକା ଆରୋରା** (ଜନ୍ମ: ୨୩ ଅଗଷ୍ଟ ୧୯୭୫) ଜଣେ ଭାରତୀୟ କଥାଚିତ୍ର ଅଭିନେତ୍ରୀ, ନର୍ତ୍ତକୀ, ମଡେଲ ଏବଂ ଦୂରଦର୍ଶନ ଉପସ୍ଥାପିକା । ତାଙ୍କ ଲୋକପ୍ରିୟ ନୃତ୍ୟଗୁଡ଼ିକ ହେଲା: ୧୯୯୮ର ଚାଇୟା ଚାଇୟା, ଗୁର ନାଲୋ ଇସ୍କ ମିଠା, ୨୦୦୨ର ମାହି ବେ, ୨୦୦୫ର କାଲ୍ ଧମାଲ ଏବଂ ୨୦୧୦ର ମୁନି ବଦନାମ୍ ହୁଇ । ୨୦୦୮ରେ ସେ ତାଙ୍କ ପୂର୍ବତନ ପତି ଅରବାଜ ଖାନଙ୍କ ସ‌ହ ଚଳଚ୍ଚିତ୍ର ପ୍ରଯୋଜନା ଆରମ୍ଭ କରିଥିଲେ । ତାଙ୍କ ପ୍ରଯୋଜନା ସଂସ୍ଥା ଦବଙ୍ଗ ଏବଂ ଦବଙ୍ଗ ୨ ଭଳି ସଫଳ ଚଳଚ୍ଚିତ୍ରମାନ ପ୍ରଯୋଜନା କରିଥିଲା ।

## ପ୍ରାରମ୍ଭିକ ଜୀବନ
ମଲାଇକା ୨୩ ଅଗଷ୍ଟ ୧୯୭୫ରେ ମହାରାଷ୍ଟ୍ରର ଥାନେଠାରେ ଜନ୍ମଗ୍ରହଣ କରିଥିଲେ । ସେ ୧୧ ବର୍ଷର ହୋଇଥିବା ବେଳେ ତାଙ୍କ ପିତାମାତାଙ୍କ ମଧ୍ୟରେ ବିବାହ ବିଚ୍ଛେ ହୋଇଥିଲା । ଏହାପରେ ସେ ଆଉ ତାଙ୍କ ଭଉଣୀ ତାଙ୍କ ମାଆଙ୍କ ସ‌ହ ଚେମ୍ବୁରକୁ ସ୍ଥାନାନ୍ତରିତ ହୋଇଯାଇଥିଲେ । ତାଙ୍କ ମାଆ ଜୟୋସ ପଲିକାର୍ପ ଜଣେ ମଲାୟଲମ ବାସିନ୍ଦା ଏବଂ ବାପା ଅନିଲ ଅରୋରା ଜଣେ ପଞ୍ଜାବୀ ଲୋକ ।

ସେ ଚେମ୍ବୁରର ସ୍ୱାମୀ ବିବେକାନନ୍ଦ ସ୍କୁଲରୁ ଉଚ୍ଚ ବିଦ୍ୟାଳୟ ଶିକ୍ଷା ଶେଷ କରିଥିଲେ । ଏହି ବିଦ୍ୟାଳୟରେ ତାଙ୍କ ମାଉସୀ ଅଧକ୍ଷା ଥିଲେ । ସେ ମଡେଲିଂରେ ଯୋଗ ଦେବା ପୂର୍ବରୁ ଚେମ୍ବୁରର ବୋର୍ଲା ସୋସାଇଟିରେ ବାସ କରୁଥିଲେ ।

## ଅଭିନୟ ଜୀବନ
ମଲାଇକା ଏମ୍‌ଟିଭି ଇଣ୍ଡିଆଦ୍ୱାରା ଏକ କାର୍ଯ୍ୟକ୍ରମ *ଲଭ୍ ଲାଇନ୍* ଏବଂ *ଷ୍ଟାଇଲ ଚେକ୍* କାର୍ଯ୍ୟକ୍ରମରେ କ୍ରାୟୁସ୍ ବ୍ରୋଅଚ୍‌ଙ୍କ ସ‌ହ ଜଣେ ସ‌ହ-ଉପସ୍ଥାପିକା ଭାବରେ ଉପସ୍ଥାପନା କରିଥିଲେ । ଏହାପରେ ମଲାଇକା ମେଡେଲିଂରେ ଯୋଗ ଦେଇଥିଲେ ଏବଂ ବିଭିନ୍ନ ବିଜ୍ଞାପନ ଏବଂ ଆଲବମ୍ ଗୀତ ମାନଙ୍କରେ ଅଭିନୟ କରିଥିଲେ । ୧୨ ମାର୍ଚ୍ଚ ୨୦୧୧ରେ ୧୨୩୫ଜଣ ସ‌ହଭାଗୀଙ୍କ ସ‌ହ ମଲାଇକା ମୁନି ବଦନାମ ହୁଇ ଗୀତରେ ନୃତ୍ୟ କରି ବିଶ୍ୱ ରେକର୍ଡ଼ ସ୍ଥାପନ କରିଥିଲେ ।

ସେ ୨୦୧୨ରେ ତାଇବାନରେ ଏକ ଜିନିଷର ବିଜ୍ଞାପନରେ କାମ କରିଥିଲେ । ସେ ଡାବର ୩୦ ପ୍ଲସ୍‌ରେ ଭାଗନେଇଥିଲେ । ସେ କ‌ହିଥିଲେ କି ତାଙ୍କୁ ଅଭିନୟ କରିବା ପସନ୍ଦ ନୁହେଁ । ସେ ଅନେକ ମଞ୍ଚରେ ଅଭିନୟ ନୃତ୍ୟ କରିଛନ୍ତି ।

୨୦୧୪ରେ ସେ ଫାରା ଖାନ୍‌ଙ୍କ ନିର୍ଦ୍ଦେଶିତ ଚଳଚ୍ଚିତ୍ର ହାପି ନିଉ ଇଅରରେ ଅତିଥି କଳାକାର ଭାବରେ ଅଭିନୟ କରିଥିଲେ ।

### ଦୂରଦର୍ଶନ
ମଲାଇକା ଦୂରଦର୍ଶନ ଷ୍ଟାର ୱାନରେ ପ୍ରସାରିତ କାର୍ଯ୍ୟକ୍ରମ ନାଚ ବଲିୟେରେ ତିନିଜଣ ବିଚାରକଙ୍କ ମଧ୍ୟରେ ଜଣେ ଥିଲେ । ସେ ଏହାର ପ୍ରଥମ ଏବଂ ୨ୟ ସଂସ୍କରଣର ବିଚାରିକା ଥିଲା ।

ମଲାଇକା ଇଣ୍ଡିଆଜ୍ ଗଟ୍ ଟ୍ୟାଲେଣ୍ଟ କାର୍ଯ୍ୟକ୍ରମର ୫ମ, ୬ଷ୍ଠ ଏବଂ ୭ମ ସଂସ୍କରଣର ବିଚାରିକା ରହିଛନ୍ତି ।

## ବୈବାହିକ ଜୀବନ
ମଲାଇକା ୧୯୯୮ ମସିହାରେ ହିନ୍ଦୀ କଥାଚିତ୍ର ଅଭିନେତା-ନିର୍ଦ୍ଦେଶକ-ପ୍ରଯୋଜକ ଅରବାଜ ଖାନଙ୍କୁ ବିବାହ କରିଥିଲେ । ମଲାଇକା ଅରବାଜଙ୍କୁ ଏକ କଫିର ବିଜ୍ଞାପନ ସୁଟିଂ ସମୟରେ ପ୍ରଥମେ ଭେଟିଥିଲେ । ଏବଂ ପରେ ଉଭୟ ଉଭୟଙ୍କୁ ଛାଡ଼ପତ୍ର ଦେଇଥିଲେ । ଉଭୟଙ୍କର ଏକ ପୁଅ ଅଛି ଅରହାନ, ଯେ କି ୯ ନଭେମ୍ବର ୨୦୦୨ରେ ଜନ୍ମଗ୍ରହଣ କରିଥିଲା ।

## ଅଭିନୀତ କଥାଚିତ୍ର
### ଅଭିନେତ୍ରୀ ଭାବରେ
* ୧୯୯୮: ଦିଲ୍ ସେ
* ୨୦୦୦: ବିଛୁ (ଅତିଥି କଳାକାର)
* ୨୦୦୨: ମା ତୁଝେ ସଲାମ (ଅତିଥି କଳାକାର)
* ୨୦୦୨: କାଣ୍ଟେ
* ୨୦୦୭: ଓମ୍ ଶାନ୍ତି ଓମ୍ (ଅତିଥି କଳାକାର)
* ୨୦୦୮: ଇଏମ୍ଆଇ
* ୨୦୦୯: ହେଲୋ ଇଣ୍ଡିଆ (ଅତିଥି କଳାକାର)
* ୨୦୧୦: ହାଉସ୍‌ଫୁଲ୍ (ଅତିଥି କଳାକାର)
* ୨୦୧୨: ହାଉସ୍‌ଫୁଲ୍ ୨ (ଅତିଥି କଳାକାର)
* ୨୦୧୪: ହାପି ନିଉ ଇଅର (ଅତିଥି କଳାକାର)

### ପ୍ରଯୋଜିକା ଭାବରେ
* ୨୦୧୦: ଦବଙ୍ଗ 
* ୨୦୧୨: ଦବଙ୍ଗ ୨
* ୨୦୧୫: ଡଲି କି ଡୋଲି

### ନର୍ତ୍ତକୀ ଭାବରେ
* ୧୯୯୮: ଦିଲ୍ ସେ
* ୧୯୯୯: ପ୍ୟାର କେ ଗୀତ୍ 
* ୨୦୦୦: ବିଛୁ
* ୨୦୦୧: ଇଣ୍ଡିଆନ
* ୨୦୦୨: କାଣ୍ଟେ
* ୨୦୦୫: କାଲ୍
* ୨୦୦୭: ହୈ ବେବି
* ୨୦୦୭: ଅତିଦି
* ୨୦୦୭: ଓମ୍ ଶାନ୍ତି ଓମ୍
* ୨୦୦୭: ୱେଲକମ୍
* ୨୦୧୦: ପ୍ରେମ କା ଗେମ୍
* ୨୦୧୦: ଦବଙ୍ଗ
* ୨୦୧୨: ଗବର୍ ସିଂହ
* ୨୦୧୨: ହାଉସ୍‌ଫୁଲ୍ ୨
* ୨୦୧୨: ଦବଙ୍ଗ ୨
* ୨୦୧୫: ଡଲି କି ଡୋଲି

## ଦୂରଦର୍ଶନ
* ୨୦୦୫: ନାଚ ବଲିୟେ ୧ (ବିଚାରିକା)
* ୨୦୦୬: ନାଚ ବଲିୟେ ୨ (ବିଚାରିକ)
* ୨୦୦୮: ଜରା ନାଚ୍‌କେ ଦିଖା (ବିଚାରିକା)
* ୨୦୦୮: ଧୁମ୍ ମଚା ଦେ (ଉପସ୍ଥାପିକା)
* ୨୦୦୯: ପରଫେକ୍ଟ ବ୍ରାଇଡ୍ (ବିଚାରିକା)
* ୨୦୧୦: ଝଲକ ଦିଖ୍‌ଲା ଜା ୪ (ବିଚାରିକା)
* ୨୦୧୧: ନାଚ୍‌ଲେ ବେ ଉଇଥ୍ ସରୋଜ ଖାନ (ବିଚାରିକା)
* ୨୦୧୪: ଇଣ୍ଡିଆଜ୍ ଗଟ୍ ଟ୍ୟାଲେଣ୍ଟ ୫ (ବିଚାରିକା)
* ୨୦୧୫: ଇଣ୍ଡିଆଜ୍ ଗଟ୍ ଟ୍ୟାଲେଣ୍ଟ ୬ (ବିଚାରିକା)
* ୨୦୧୫: ଝଲକ ଦିଖଲା ଜା ରିଲୋଡେଡ୍ (ବିଚାରିକା)
* ୨୦୧୬: ଇଣ୍ଡିଆଜ୍ ଗଟ୍ ଟ୍ୟାଲେଣ୍ଟ ୭ (ବିଚାରିକା)
* ୨୦୧୬: ସ୍ୱରାଗିଣୀ (ଅତି‌ଥି ବିଚାରିକା)

## ଆଧାର
## ଅଧିକ ତ‌ଥ୍ୟ
*

ଶ୍ରେଣୀ:୧୯୭୫ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ